Boalsert (gemeente)
Boalsert (Nederlânsk en offisjeel: Bolsward) is in eardere gemeente yn it westlike part fan 'e Nederlânske provinsje Fryslân. Dizze gemeente omfieme inkeld de stêd Boalsert mei syn histoaryske klokslach. De gemeente hie op 1 jannewaris 2010 in befolking fan 9.916 minsken, en besloech in oerflak fan 9,42 km², wêrfan 0,3 km² wetter.

Skiednis
De stêd Boalsert krige yn 1455 stedsrjochten, wat beskôge wurde kin as it begjin fan it gemeentlik bestjoer. It wie ien fan 'e Hânzestêden, sa't noch oan 'e flagge te sjen is.

De gemeentlike weryndieling fan 1984 gie oan Boalsert foarby om't de gemeente doe krekt omtrint it minimumoantal fan 10.000 ynwenners hie. Op 1 jannewaris 2011 gie de gemeente Boalsert lykwols by in nije gemeentlike weryndieling yn 'e mande mei de gemeenten Nijefurd, Snits, Wymbritseradiel en Wûnseradiel op yn 'e nije fúzjegemeente Súdwest-Fryslân.

Kultuer
Yn Boalsert waard njonken Frysk en Nederlânsk ek in Stedsk dialekt sprutsen, it Boalsertersk.

Tsjintwurdich fynt yn Boalsert de start plak fan 'e Alvestêdetocht op de fyts. Fierders stiet de stêd bekend om û.m. de Heamieldagen en Bolletongersdei.

Sjoch ek 
 Boalsert (stêd)
 list fan boargemasters fan Boalsert
 stedhûs fan Boalsert
 Súdwest-Fryslân
 Fryske stêden
 Fryske gemeenten

Keppeling om utens 
 Webstee fan de gemeente

 
Skiednis fan Boalsert
Súdwest-Fryslân
Eardere gemeente yn Fryslân
Bestjoerlike ienheid oprjochte yn 1455
Bestjoerlike ienheid opheft yn 2011